CELEX: 32021D2033
Language: et
Date: 2021-11-19 00:00:00
Title: Nõukogu otsus (ÜVJP) 2021/2033, 19. november 2021, millega muudetakse otsust (ÜVJP) 2019/97, millega toetatakse bioloogiliste ja toksiinrelvade konventsiooni massihävitusrelvade leviku vastase ELi strateegia raames

22.11.2021   
               
               
                  ET
               
               
                  Euroopa Liidu Teataja
               
               
                  L 415/29
               
            
         NÕUKOGU OTSUS (ÜVJP) 2021/2033,
         19. november 2021,
         millega muudetakse otsust (ÜVJP) 2019/97, millega toetatakse bioloogiliste ja toksiinrelvade konventsiooni massihävitusrelvade leviku vastase ELi strateegia raames
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 21. jaanuaril 2019 vastu otsuse (ÜVJP) 2019/97, (1) milles sätestatakse 36 kuu pikkune rakendamisperiood alates otsuse artikli 3 lõikes 3 osutatud sellise rahastamislepingu sõlmimisest, millega rahastatakse selle otsuse artiklis 1 osutatud projekte.
                  
               
                     (2)
                  
                  
                     Rahastamislepingu rakendamine lõpeb 4. veebruaril 2022.
                  
               
                     (3)
                  
                  
                     8. juulil 2021 taotles otsuse (ÜVJP) 2019/97 artiklis 1 osutatud projektide tehnilise rakendamise eest vastutav ÜRO desarmeerimisküsimuste büroo (UNODA) kõnealuse otsuse rakendamisperioodi pikendamist 12 kuu võrra lisakuludeta. Rakendamisperioodi pikendamine võimaldab UNODA-l rakendada mitut otsuse (ÜVJP) 2019/97 artiklis 1 osutatud projekti, mille rakendamine on COVID-19 pandeemia tõttu viibinud.
                  
               
                     (4)
                  
                  
                     Otsuse (ÜVJP) 2019/97 artiklis 1 osutatud projektide rakendamisperioodi pikendamine 4. veebruarini 2023 ei mõjuta rahalisi vahendeid.
                  
               
                     (5)
                  
                  
                     Otsust (ÜVJP) 2019/97 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2019/97 artikli 5 lõige 2 asendatakse järgmisega:
            
               
                  „2.   Käesolev otsus kaotab kehtivuse 4. veebruaril 2023.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 19. november 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 21. jaanuari 2019. aasta otsus (ÜVJP) 2019/97, millega toetatakse bioloogiliste ja toksiinrelvade konventsiooni massihävitusrelvade leviku vastase ELi strateegia raames (ELT L 19, 22.1.2019, lk 11).